מוכת ירח

מוכת ירח (באנגלית: Moonstruck) הוא סרט קולנוע מסוגת קומדיה רומנטית בבימויו של נורמן ג'ואיסון משנת 1987. בסרט שיחקו שר, ניקולס קייג', אולימפיה דוקאקיס, וינסנט גרדניה ודני איילו.

הסרט יצא לאקרנים ב-16 בדצמבר 1987 בניו יורק בלבד, וב-18 בדצמבר באותה שנה ברחבי העולם. הסרט זכה לביקורות מהללות והכנסות של כ-91,640,528 דולר בצפון אמריקה מה שהפך אותו לסרט החמישי הרווחי ביותר לאותה שנה.

הסרט היה מועמד לשישה פרסי אוסקר, והוא זכה בשלוש קטגוריות: השחקנית הטובה ביותר, שחקנית המשנה הטובה ביותר והתסריט המקורי הטוב ביותר.

עלילה
הסרט מגולל את סיפורה של לורטה קאסטוריני הגרה עם הוריה, קוזמו ורוז. לורטה התאלמנה מבעלה, אך היא יוצאת עם ג'וני קאמררי המציע לה נישואים לפני שהוא נוסע לבקר את אימו הגוססת בסיציליה. ג'וני מבקש מלורטה להזמין לחתונה את אחיו, רוני, על אף שישנו סכסוך ביניהם.

צוות שחקנים
 שר - לורטה קאסטוריני
 ניקולס קייג' - רוני קאמררי
 אולימפיה דוקאקיס - רוז קאסטוריני
 וינסנט גרדניה - קוזמו קאסטוריני
 דני איילו - ג'וני קאמררי
 ג'ולי בובאסו - ריטה קאפומג'י
 לואיס גאס - ריימונד קאפומג'י
 ג'וני מהוני - פרי
 פוידור צ'אליפין ג'וניור - סבה של לורטה
 אניטה גילייט - מונה

ביקורות
הסרט זכה להצלחה כלכלית וביקורות אוהדות עם הסכמה גורפת לגבי הופעתם של השחקנים הראשיים. הסרט זכה לציון  93% על פי האתר "Rotten Tomatoes". המגזין "טיים" הילל את תסריטו של ג'ון פטריק שאנלי ואת הופעתה של שר. מבקר הקולנוע רוג'ר איברט החשיב את הסרט לאחד הטובים ביותר בכל הזמנים.

בשבוע הראשון לצאת הסרט הוא נכנס למקום השלישי ברשימת שוברי הקופות. הסרט שהה במשך 20 שבועות לא רצופים בעשרת הראשונים עם הכנסה כוללת של 80,640,528 דולר לעומת תקציב של 15 מיליון דולר.

פרסים ומועמדויות
 קטגוריה  תוצאה  מועמד/זוכה פרס אוסקר לסרט הטוב ביותר    נורמן ג'ואיסון ופטריק פאלמר  זוכה: הקיסר האחרון פרס אוסקר לבמאי הטוב ביותר    נורמן ג'ואיסוןזוכה: ברנרדו ברטולוצ'י - הקיסר האחרון פרס אוסקר לשחקנית הטובה ביותר    שר פרס אוסקר לתסריט המקורי הטוב ביותר    ג'ון פטריק שאנלי פרס אוסקר לשחקנית המשנה הטובה ביותר    אולימפיה דוקאקיס פרס אוסקר לשחקן המשנה הטוב ביותר    וינסנט גרדניה  זוכה: שון קונרי – הבלתי משוחדים פרס דוב הזהב לבמאי הטוב ביותר    נורמן ג'ואיסון פרס גלובוס הזהב לסרט הטוב ביותר - קומדיה או מוזיקלי    נורמן ג'ואיסון ופטריק פאלמרזוכה: תקווה ותהילה פרס גלובוס הזהב לתסריט הטוב ביותר    ג'ון פטריק שאנלי זוכה: מארק פפלו וברנרדו ברטולוצ'י - הקיסר האחרון פרס גלובוס הזהב לשחקנית הטובה ביותר - סרט קומדיה או מוזיקלי    שר פרס גלובוס הזהב לשחקן הטוב ביותר - סרט קומדיה או מוזיקלי   ניקולס קייג' זוכה: רובין ויליאמס - בוקר טוב, וייטנאם פרס גלובוס הזהב לשחקנית המשנה הטובה ביותר - סרט קולנוע    אולימפיה דוקאקיס פרס באפט"א לשחקנית הטובה ביותר    שרזוכה: מגי סמית' - תשוקתה הבודדת של ג'ודית הרן פרס באפט"א לשחקנית המשנה הטובה ביותר    אולימפיה דוקאקיסזוכה: ג'ודי דנץ' - קומץ עפר פרס באפט"א לתסריט המקורי הטוב ביותר    ג'ון פטריק שאנלי  זוכה: שוואן סלובו - עולם נפרד פרס באפט"א לפסקול הטוב ביותר    דיק היימן  זוכה: ג'ון ויליאמס - אימפריית השמש

מכון הסרטים האמריקאי
מכון הסרטים האמריקאי דירג את הסרט ברשימותיו: מקום 41 ברשימת "מאה סרטים... מאה קומדיות", מקום 17 ברשימת "מאה שנים... מאה תשוקות", מקום 96 עם הציטוט "Snap out of it!" ברשימת "מאה שנים... מאה ציטוטים" ומקום שמיני ברשימת "מאה שנים... עשרת הגדולים" בקטגוריית הקומדיות הרומנטיות. בנוסף, ערוץ הטלוויזיה "Bravo" דירג את הסרט במקום ה-72 ברשימת הסרטים המצחיקים ביותר בכל הזמנים.

קישורים חיצוניים

ביקורות

- ביקורת על הסרט שפורסמה בעיתון מעריב, 18 במרץ 1988

- ביקורת על הסרט שפורסמה בעיתון חדשות, 17 במרץ 1988

- ריאיון עם במאי הסרט שפורסם בעיתון חדשות, 17 במרץ 1988
הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי מטרו גולדווין מאייר
קטגוריה:סרטי קומדיה רומנטית
קטגוריה:סרטים אמריקאיים
קטגוריה:סרטים באיטלקית
קטגוריה:סרטים באנגלית
קטגוריה:סרטי נורמן ג'ואיסון
קטגוריה:סרטי 1987